Συντεταγμένες: 37°38′06″N 22°43′44″E﻿ / ﻿37.6351°N 22.7288°E﻿ / 37.6351; 22.7288

Στις 2 Απριλίου 1986 η **Πτήση TWA 840** ή **Πτήση TW 840**, της αεροπορικής εταιρείας *Trans World Airlines* (*TWA*) με στοιχεία νηολογίου *N54340*, ήταν προγραμματισμένη για τη διαδρομή από το Λος Άντζελες προς το Κάιρο με ενδιάμεσους σταθμούς τη Νέα Υόρκη, τη Ρώμη και την Αθήνα.

Ιστορικό πτήσης
---------------

Η πτήση αναχώρησε από το Λος Άντζελες με αεροσκάφος *Boeing 747* και, μετά τη Ρώμη, συνεχίστηκε σε αεροσκάφος *Boeing 727* για το υπόλοιπο της πτήσης.

20 λεπτά πριν από την προσγείωση του αεροσκάφους στο αεροδρόμιο του Ελληνικού στην Αθήνα, και ενώ το αεροσκάφος είχε αρχίσει την τελική κάθοδο και ήταν σε ύψος 4.000 μέτρα, μια βόμβα την οποία είχαν κρύψει κάτω από το κάθισμα 10F πυροδοτήθηκε ενώ το αεροσκάφος ίπτατο επάνω από το Άργος, δημιουργώντας μια οπή στη δεξιά πλευρά της ατράκτου.

Τέσσερις Αμερικανοί επιβάτες, συμπεριλαμβανομένου και ενός νηπίου 8 μηνών, εκτινάχθηκαν δια μέσω της οπής με αποτέλεσμα το θανάσιμο τραυματισμό τους από την πτώση. Επτά άλλοι επί του αεροσκάφους τραυματίστηκαν από τα θραύσματα της βόμβας, καθώς ο θάλαμος των επιβατών υπέστη ταχεία αποσυμπίεση. Οι υπόλοιποι 111 επιβάτες και το επταμελές πλήρωμά (3 στο θάλαμο διακυβέρνησης και 4 στον θάλαμο επιβατών), επέζησαν του περιστατικού, καθώς ο Κυβερνήτης Ρίτσαρντ Πίτερσεν πραγματοποίησε αναγκαστική προσγείωση.

Ανάσυρση των σορών
------------------

Οι σοροί των τριών από τα τέσσερα θύματα, Ελληνοαμερικανίδες από την ίδια οικογένεια, ανασύρθηκαν αργότερα, από ένα λιβάδι πλησίον του Άργους· ο τέταρτος, ένας Κολομβιανός, επίσης υπηκοότητας των ΗΠΑ, εντοπίστηκε στην παραπλήσια θαλάσσια περιοχή.

Ανάληψη ευθύνης
---------------

Η αυτοαποκαλούμενη ομάδα *«Αραβικοί Επαναστατικοί Πυρήνες»* ανέλαβε την ευθύνη, λέγοντας ότι διεπράχθη λόγω του "Αμερικάνικου ιμπεριαλισμού" και των συγκρούσεων την προηγούμενη εβδομάδα με τη Λιβύη στον Κόλπο της Σύρτης.

Αποτέλεσμα της έρευνας
----------------------

Οι ερευνητές κατέληξαν στο συμπέρασμα ότι η βόμβα περιείχε μία λίβρα πλαστικής εκρηκτικής ύλης. Υπήρχε η υποψία, ότι είχε τοποθετηθεί κάτω από το μαξιλάρι του καθίσματος, σε κάποιο προηγούμενο ταξίδι, από μία Λιβανέζα (μετέπειτα συλληφθείσα, αλλά ουδέποτε καταδικασθείσα) η οποία ήταν μέλος της οργάνωσης του Αμπού Νιντάλ, που αντιτίθετο στην ειρηνευτική διαδικασία.

Θύματα
------

* *Demetra Klug*, 8 μηνών, *Bethesda*, Μέριλαντ
* *Alberto Ospina*, 37, *Stratford*, Κονέκτικατ
* *Maria Styllan Klug*, 25, *Bethesda*, Μέριλαντ
* *Demetra Stylianopoulos*, 52, *Bethesda*, Μέριλαντ

Σημειώσεις
----------

1. ↑  1. Στο θάλαμο διακυβέρνησης υπήρχαν:

	* ο Κυβερνήτης *Richard "Pete" Petersen*
	* ο Συγκυβερνήτης και
	* ο Ιπτάμενος μηχανικός.
2. Στο θάλαμο επιβατών υπήρχαν 4 ΙΠΘΕ (Ιπτάμενα Πληρώματα Θαλάμου Επιβατών).

Παραπομπές
----------

1. 1 2 3  William E. Smith; John Borrell; Mirka Gondicas (1986-04-14). «Terrorism Explosion on Flight 840». *Time*. Αρχειοθετήθηκε από το πρωτότυπο στις 2011-05-10.. Ανακτήθηκε στις 1 September 2010.
2. ↑  BBC (1986-04-02). «On This Day - 1986: Bomb tears hole in airliner over Greece». *BBC News*.. Ανακτήθηκε στις 1 September 2010.
3. 1 2  «4 KILLED AS BOMB RIPS T.W.A. PLANE ON WAY TO ATHENS - The New York Times». *web.archive.org*. 2 Απριλίου 2018. Αρχειοθετήθηκε από το πρωτότυπο στις 2 Απριλίου 2018. Ανακτήθηκε στις 16 Νοεμβρίου 2019. CS1 maint: Unfit url (link)
4. ↑  «'Every minute I'm alive is a loan': TWA bombing survivor and author tells stories of second chances». *Orange County Register* (στα Αγγλικά). 26 Ιουνίου 2015. Ανακτήθηκε στις 16 Νοεμβρίου 2019.
5. ↑  TWA Pilot's Wife Says Her Husband is a Hero With PM-Plane-Bomb Bjt
6. ↑  «Bomb Blast On Airliner Kills 4 Jet Lands Safely In Greece». *philly-archives*. Ανακτήθηκε στις 8 Απριλίου 2016.
7. ↑  «Abu Nidal Organization (ANO) attacked Airports & Airlines target (Apr. 2, 1986, Italy)». *MIPT Terrorism Knowledge Base*. 3 Απριλίου 2001. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 26 Αυγούστου 2012.

Δείτε επίσης
------------

* Πτήση TWA 841 (1974)
* TWA Πτήση 840 αεροπειρατεία (1969)

Εξωτερικοί σύνδεσμοι
--------------------

* (Αγγλικά) , τελευταία επίσκεψη: 26 Σεπτεμβρίου 2016